Diari Oficial de la Generalitat Valenciana


Sumari del DOGV 8058, del 08-06-2017 (2017/4998)

RESOLUCIÓ d'1 de juny de 2017, de la Vicepresidència i Conselleria d'Igualtat i Polítiques Inclusives per la qual es dóna publicitat al crèdit que ha de finançar les ajudes convocades mitjançant la Resolució de 30 de desembre de 2016, de la Vicepresidència i Conselleria d'Igualtat i Polítiques Inclusives, relatives al programa Bo Respir.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8058

Data del DOGV
:   08-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4998


Data del document
:   01-06-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ d'1 de juny de 2017, de la Vicepresidència i Conselleria d'Igualtat i Polítiques Inclusives per la qual es dóna publicitat al crèdit que ha de finançar les ajudes convocades mitjançant la Resolució de 30 de desembre de 2016, de la Vicepresidència i Conselleria d'Igualtat i Polítiques Inclusives, relatives al programa Bo Respir. [2017/4998]  
Per Resolució de 30 de desembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 subvencions relatives al programa Bo Respir i subvencions per a finançar estades en centres de dia per a persones dependents i en residències de tercera edat (DOGV 7963, 23.01.2017), va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despeses, quedant condicionat el finançament de les ajudes esmentades a l'aprovació dels crèdits corresponents.  
Aprovada i publicada la Llei 14/2016, de 30 de desembre, de 2016, de pressupostos de la Generalitat per a l'exercici 2017 (DOCV 7948, 31.12.2016), i de conformitat amb allò que s'ha preceptuat en l'article 166 de la Llei 1/2015, de 6 de febrer, d'hisenda pública, del sector públic instrumental i de subvencions (DOCV 7464, 02.02.2015), i en aplicació de l'apartat quart de l'esmentada Resolució de 30 de desembre 2016, escau donar publicitat als crèdits i a la línia de subvenció destinada al finançament del programa Bo Respir, destinada al finançament de les ajudes regulades i convocades per Ordre 7/2016, de 7 d'abril, de la Vicepresidència i Conselleria d'Igualtat i Polítiques Inclusives, s'estableixen les bases reguladores de la concessió de subvencions relatives al programa Bo Respir i subvencions per a finançar estades en centres de dia per a persones dependents i en residències de tercera edat (DOCV 7758, 12.04.2016).  
En virtut d'això i fent ús de les facultats que em confereixen l'article 166 de la Llei 1/2015, de 6 de febrer, d'hisenda pública, del sector públic instrumental i de subvencions (DOGV 7464, 02.02.2015), i el Decret 5/2017, de 20 de gener, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer  
Donar publicitat al crèdit pressupostari i a la línia de subvenció destinada a finançar el programa de Bo Respir regulada per l'Ordre 7/2016, de 7 d'abril, de la Vicepresidència i Conselleria d'Igualtat i Polítiques Inclusives, s'estableixen les bases reguladores de la concessió de subvencions relatives al programa Bo Respir i subvencions per a finançar estades en centres de dia per a persones dependents i en residències de tercera edat (DOGV 7758, 12.04.2016), i convocades per la Resolució de 30 de desembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 subvencions relatives al programa Bo Respir i subvencions per a finançar estades en centres de dia per a persones dependents i en residències de tercera edat (DOGV 7963, 23.01.2017), que es relaciona a continuació:  
  
Programa 313.60 Gestió de centres i programes de persones majors  
  
Denominació: Bo Respir en residències per a la tercera edat  
Línia de subvenció: S6346  
Consignació pressupostària: 709.265,80 -  
Procedència i quantia dels fons: fons propis  
  
Segon  
El crèdit publicat té el caràcter de màxim, no podent concedir-se subvencions una vegada esgotat, circumstància aquesta que haurà de publicar-se en el Diari Oficial de la Generalitat Valenciana.  
D'altra banda, si com a conseqüència de transferències pressupostàries es veiés modificat aquest crèdit, la modificació haurà de ser publicada mitjançant resolució en el Diari Oficial de la Generalitat Valenciana.  
  
València, 1 de juny de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.